Nyolc év után lőtt gólt Torres a spanyol bajnokságban
Fernando Torres legutóbb 2007-ben volt eredményes a Primera Divisionban.
Szombat délután az Atlético Madrid a Getafét látta vendégül. A kis madridi derbin ahogy ilyenkor mondani szokás, bármi előfordulhatott volna, mégis a papírforma érvényesült a Matracosok sikerével.

Az Atlético ugyanis a nagy visszatérő Fernando Torres 3. percben szerzett fejesével jutott előnyhöz, majd a szünet előtt Tiago duplázta meg a különbséget.

A Getafe bár próbálkozott a szépítéssel a második etapban, az eredmény már nem változott, így az Atlético tartja negyedik helyét a tabellán.

Fernando Torres egyébként nyolc év után talált be ismét a Primera Divisionban, hiszen ezelőtt 2007 tavaszán tudott eredményes lenni: akkor a Gimnastic Tarragonának vágott kettőt, majd nem sokkal később elhagyta Spanyolországot. 

Eredmény – Primera Division, 28. forduló

Atlético Madrid – Getafe 2-0 (2-0)
Gólszerzők: Torres (3.), Thiago (44.)
Foci